C 75/32
LT
Europos Sąjungos oficialusis leidinys
2023 2 28
3.6.1.
Hibridinės paskolos, kaip priemonė, yra pasirenkamos įgyvendinant įvairias viešąsias ir privačiąsias iniciatyvas, skirtas kapitalo lėšų trūkumo problemai spręsti visoje ES: šios mišrios paskolos, suteikiančios teisę dalyvauti pelno skirstyme, naudojamos bent šešiose trijų valstybių narių programose: i) Prancūzija vykdo 12,7 mlrd. EUR vertės Vyriausybės remiamą subordinuotosios skolos programą Relance, skirtą 10 000 įmonių, daugiausia MVĮ, naudojant dalyvaujamąsias paskolas ir subordinuotąsias obligacijas.
Šią programą įgyvendina bankai, finansuoja – instituciniai investuotojai.
ii) Ispanijoje 1 mlrd. EUR fondas nuo COVID-19 nukentėjusių įmonių rekapitalizavimui, skirtas MVĮ ir vidutinės kapitalizacijos įmonėms, kurios turi mokumo problemų, bet yra gyvybingos, – tam naudojamos dalyvaujamosios paskolos.
iii) Ispanijoje taip pat įsteigtas 15 metų trukmės iš viso 9 mlrd.
EUR dydžio paramos fondas gamybinėms pramonės investicijoms (600 mln.
EUR per metus), finansuojamas valstybės lėšomis, naudojant įprastą skolą, dalyvaujamąsias paskolas ir nuosavą kapitalą, ir skirtas įmonėms, vykdančioms pramonės investicijų projektus.
iv) Valensijoje regioninis plėtros bankas Instituto Valenciano de Finanzas pradėjo vykdyti kelias finansavimo programas, pagal kurias MVĮ ir strateginėms vidutinės kapitalizacijos įmonėms, įgyvendinančioms investicinius projektus, suteikiama paskola, kurios bendra metinė suma siekia 400 mln. EUR.
v) Nyderlandai pradėjo 400 mln. EUR vertės subordinuotųjų paskolų MVĮ paramos programą. 3.7.
Siekiant užtikrinti veiksmingą diegimą, apimantį visas MVĮ ir darantį didžiausią galimą poveikį, geriausia veiklos schema yra tokia, kurioje yra daug viešųjų ir privačiųjų iniciatorių ir platintojų, kurie gali būti ne tie patys.
Iniciatoriai yra bankai, turto valdytojai ir viešasis sektorius, o investuotojais gali būti patys bankai, viešasis sektorius arba instituciniai investuotojai (draudikai ir pensijų fondai).
Ši sistema taikoma naujai sudarytiems sandoriams, o ne esamų sandorių pakeitimui vertybiniais popieriais.
Taip, pavyzdžiui, buvo padaryta Prancūzijoje, įgyvendinant programą Relance (15).
3.8.
Galimai suvokiamos rizikos, susijusios su hibridinių paskolų schemos platinimu visoje Europoje, mažinimas:
Suvokiama rizika
Sprendimas
Šešėlinės bankininkystės priežiūra
Šešėlinės bankininkystės rizika būtų pašalinta įtraukus rizikos valdymo priemones, pavyzdžiui, kredito reitingą.
Bankų išstūmimas
Hibridinių paskolų priemone būtų atkurtas įmonių mokumas, todėl bankai norėtų joms toliau skolinti.
Suderinamumas su įsiskolinimui palankų mo­ Šia iniciatyva taip pat siekiama išvengti pernelyg didelio įmonių kestinį iškraipymą mažinančios lengvatos inicia­ įsiskolinimo, todėl ji atitinka pagrindinį įsiskolinimui palankų mokestinį tyva iškraipymą mažinančios lengvatos iniciatyvos tikslą.
Negyvybingų įmonių mokumo atkūrimas
(15)
Nustačius rinkos standartus, pavyzdžiui, kredito reitingą, negyvybin­ goms įmonėms būtų neleista pasinaudoti šiomis priemonėmis.
Šis reikalavimas taikomas daugelyje viešųjų programų, kuriose naudojamos dalyvaujamosios paskolos.
Dispositif de garantie aux fonds de prêts participatifs et d’obligations subordonnées (Prancūzijos valstybės garantijų sistema dalyvaujamųjų paskolų ir subordinuotųjų obligacijų fondams), Europos Komisija.